ผมมีอาการหัวใจเต้นเร็วอ่อนเพลีย ไม่มีแรง เสียสมาธิ เวลาขึนรถยนต์รู้สึกมึนๆ ปวดเมือยทั้งตัว วูบแปปๆ เวลาลุกเร็วหน้ามืด
สวัสดีค่ะ อาการใจสั่นหรือใจเต้นเร็วผิดปกติ อาจมีสาเหตุมาจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยโดยจากอาการที่กล่าวมา ยังสรุปสาเหตุไม่ได้ชัดเจนค่ะ ถ้ามีอาการเป็นเรื้อรัง เป็นมากขึ้นเรื่อยๆ ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ และหาสาเหตุอื่นๆที่เป็นไปได้ดังกล่าวไปการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีนหยุดสูบบุหรี่หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริม